Legal Document

Category: 937

Text:
22. ΠΡΟΕΔΡΙΚΟΝ ΔΙΑΤΑΓΜΑ υπ’ αρθ. 195 της 20/30 Μαρτ. 1976 (ΦΕΚ Α΄ 71) Περί των αποφαινομένων οργάνων επί εκτελέσεως έργων αρμοδιότητος Διεθνούς Εκθέσεως Θεσσαλονίκης (Δ.Ε.Θ.). Έχοντες υπ' όψει: 1.Τας διατάξεις: α.Των παρ. 1 του άρθρ. 19 και παρ. 2 του άρθρ. 30 του Ν.Δ. 1266/72 «περί εκτελέσεως των Δημοσίων Έργων». β.Του Ν.Δ. 175/73 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Ν.Δ. 267/74 «περί τροποποιήσεως και συμπληρώσεως της περί Υπουργικού Συμβουλίου και Υπουργείων Νομοθεσίας» (ΦΕΚ 2/1974 τ.Α΄). (Αντί της σελ. 276,03(α) Σελ. 276,03(β) Τεύχος 603-Σελ. 37 33 Διεθνής Έκθεση Θεσσαλονίκης Α.Ε. – XELEXPO Α.Ε. 18.Η.β.18-22 γ.Του Ν.Δ. 2407/53 «περί Οργανώσεως και Διοικήσεως της Διεθνούς Εκθέσεως Θεσσαλονίκης», ως τούτο ετροποποιήθη και συνεπληρώθη μεταγενεστέρως δια του Ν.Δ. 3326/1955. 2.Την υπ’ αριθ. 12/11.8.75 γνωμοδότησιν του Συμβουλίου Δημοσίων Έργων. 3.Την υπ’ αριθ. 108/25.2.1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Δημοσίων Έργων και Εμπορίου, απεφασίσαμεν και διατάσσομεν: Άρθρ.1.-Τα κατά τας διατάξεις του Ν.Δ. 1266/1972 «περί εκτελέσεως των Δημοσίων Έργων» και των εις εκτέλεσιν αυτού εκδιδομένων Π.Δ/των αποφαινόμενα όργανα επί έργων αρμοδιότητος του Νομικού Προσώπου Δημοσίου Δικαίου υπό την επωνυμίαν Διεθνής Έκθεσις Θεσ/νίκης (Δ.Ε.Θ.) είναι τα δια των επομένων άρθρων του παρόντος οριζόμενα. Άρθρ.2.-1.Διευθύνουσα τα έργα Υπηρεσία είναι η Τεχνική Υπηρεσία της Διεθνούς Εκθέσεως Θεσσαλονίκης, ήτις τελεί υπό τον έλεγχον της εποπτευούσης Υπηρεσίας, αναλόγως των επιτελουμένων έργων, ως εν τη παρ. 2 εδαφ. α΄ και β΄ του παρόντος άρθρου αναφέρεται. 2.Εποπτεύουσα Υπηρεσία: α.Δια τα κτιριακά έργα και τα έργα οδοποιΐας και αποχετεύσεως η Διεύθυνσις Τεχνικών Υπηρεσιών Νομαρχίας Θεσσαλονίκης ή η Επιθεώρησις Δημοσίων έργων αποφαινομένη επί τούτων κατά τας περί διοικητικής αποκεντρώσεως διατάξεις. β.Δια πάντα τα ειδικά έργα τα αφορώντα εις προπαρασκευαστικάς εν γένει εργασίας, ιδία διακοσμήσεις, διαρρυθμίσεις κλπ. των εκθετηρίων χώρων και των χώρων καλλιτεχνικών ή εορταστικών εκδηλώσεων, ορίζεται το Διοικητικόν Συμβούλιον της Δ.Ε.Θ. 3.Επιβλέποντες είναι οι έχοντες τα νόμιμα προσόντα τεχνικοί υπάλληλοι της Δ.Ε.Θ., οριζόμενοι δι’ αποφάσεως του Διοικητικού Συμβουλίου της Δ.Ε.Θ. 4.Ως Τεχνικόν Συμβούλιον: α.Δια μεν τα κατά την παρ. 2 εδάφ. α΄ του παρόντος άρθρου έργα είναι το Περιφερειακόν Συμβούλιον Δημ. Έργων Θεσ/νίκης ή το Τμήμα Νομού Θεσ/νίκης κατά περίπτωσιν. β.Δια πάντα δε τα ειδικά ως εν παρ. 2 εδάφ. β΄ του παρόντος άρθρου έργα είναι το συγκροτούμενον εκ των: Τεχνικού μέλους του Συμβουλίου της Δ.Ε.Θ. Υπαλλήλου επί βαθμώ 3ω ή 2ω της αρμοδίας Υπηρεσίας του Υπουργείου Δημοσίων Έργων. Γεν. Διευθυντού της Δ.Ε.Θ. Προϊσταμένου Τεχνικής Υπηρεσίας Δ.Ε.Θ. ως Εισηγητού Σελ. 276,04(β) Τεύχος 603-Σελ. 38 Το εν λόγω Συμβούλιον συγκροτούμενον δι’ αποφάσεως του Νομάρχου Θεσ/νίκης λειτουργεί παρά τη Δ.Ε.Θ. και Προεδρεύεται υπό του αρχαιοτέρου των μελών. Τούτο συνεδριάζει εν απαρτία παρόντων τριών τουλάχιστον των μελών αυτού αι δε αποφάσεις λαμβάνονται κατ’ απόλυτον πλειοψηφίαν. Χρέη Γραμματέως κατά τας συνεδριάσεις του Συμβουλίου τούτου εκτελεί Διοικητικός υπάλληλος οριζόμενος υπό του Διοικητικού Συμβουλίου της Δ.Ε.Θ. Αι δαπάναι αποζημιώσεως των μελών του εν λόγω Συμβουλίου βαρύνουσαι τον προϋπολογισμόν της Δ.Ε.Θ. Άρθρ.3.-1.Επί των ανωτέρω, εν άρθρ. 2 παρ. 2 εδάφ. β΄ του παρόντος έργων της Δ.Ε.Θ. αι κατά τας διατάξεις του Ν.Δ. 1266/1972 και των εις εκτέλεσιν αυτού Π.Δ/των, αρμοδιότητες του Υπουργού Δημοσίων Έργων ή του αρμοδίου Υπουργού ως αποφαινομένου οργάνου ασκούνται υπό του Προέδρου του Διοικητικού Συμβουλίου της Δ.Ε.Θ. 2.Αναλύσεις τιμών, πρότυποι τεχνικαί προδιαγραφαί και πρότυπα συμβατικά τεύχη δια τα εν άρθρ. 2 παρ. 2 εδάφ. α΄ του παρόντος έργα της Δ.Ε.Θ. εγκρίνονται υπό του Διοικητικού Συμβουλίου ταύτης. Άρθρ.4.-1.Επί αιτήσεων θεραπείας αφορωσών εις τα εν άρθρ. 2 παρ. 2 εδάφ. α΄ του παρόντος έργα αποφαίνεται ο Υπουργός Δημοσίων Έργων. 2.Επί αιτήσεων θεραπείας αφορωσών εις τα εν άρθρ. 2 παρ. 2 εδάφ. β΄ του παρόντος έργα αποφαίνεται ο Πρόεδρος του Διοικητικού Συμβουλίου (Δ.Σ.) της Δ.Ε.Θ. μετά γνώμην του εν άρθρ. 2 παρ. 4 εδάφ. β΄ του παρόντος Τεχνικού Συμβουλίου. Αι αιτήσεις θεραπείας της παρούσης παραγράφου επιδίδονται μόνον προς τον Πρόεδρον του Δ.Σ. της Δ.Ε.Θ. Άρθρ.5.-Παρεκκλίσεις από των διατάξεων περί εκτελέσεως των δημοσίων έργων δια τα υπό του εδαφ. β΄ της παρ. 2 του άρθρ. 2 του παρόντος προβλεπόμενα έργα εγκρίνονται υπό του Υπουργού Εμπορίου μετά γνώμην του κατά την παρ. 4 εδάφ. β΄ του αυτού άρθρ. 2 προβλεπομένου Τεχνικού Συμβουλίου. Εις τον Ημέτερον επί του Εμπορίου Υπουργόν, ανατίθεμεν την δημοσίευσιν και εκτέλεσιν του παρόντος. 34 18.Η.β.22 Διεθνής Έκθεση Θεσσαλονίκης Α.Ε. – XELEXPO Α.Ε.